

**Στην τελετή έναρξης των Ευρωπαϊκών Αγώνων ο Ανδρέας Μιχαηλίδης**

Ο Πρόεδρος του Κυπριακού Οργανισμού Αθλητισμού Ανδρέας Μιχαηλίδης και το μέλος του ΔΣ Ανδρόνικος Ανδρονίκου παρευρέθηκαν στην τελετή έναρξης των 3ων Ευρωπαϊκών Αγώνων Κρακοβία-Μαλοπόλσκα, την Τετάρτη 21 Ιουνίου 2023. Ο Πρόεδρος του ΚΟΑ εκπροσωπεί την ΥΠΑΝ Αθηνά Μιχαηλίδου στους Αγώνες.

Σημαιοφόροι στην τελετή έναρξης ήταν οι Κωνσταντίνα Νικολάου (σκοποβολή) και Χρίστος Αχιλλέως (ταεκβοντό).

Η ηγεσία του ΚΟΑ στηρίζει την κυπριακή αποστολή και σ’ αυτή την σπουδαία διοργάνωση. Μάλιστα πριν την τελετή έναρξης ο Ανδρέας Μιχαηλίδης και ο Ανδρόνικος Ανδρονίκου επισκέφτηκαν την αποστολή του στίβου στο ξενοδοχείο όπου διαμένει και είχαν την ευκαιρία να συζητήσουν με την ηγεσία της ΚΟΕΑΣ, καθώς και με τους αθλητές και τις αθλήτριες.